Μονή Τροοδιτίσσης

Η Ιερά Μονή της Τροοδιτίσσης, ή Ιερά Μονή Παναγίας Τροοδιτίσσης ή απλά και Τροοδίτισσα, είναι Ορθόδοξο ανδρικό Μοναστήρι στην Κύπρο που ανήκει στην Ορθόδοξη Εκκλησία της Κύπρου και κατέχει εξέχουσα θέση μεταξύ των Κυπριακών Μονών, διότι είναι από τα παλαιότερα.

 Τοποθεσία 
Βρίσκεται στα διοικητικά όρια της κοινότητας Φοινί (Τρόοδος) της επαρχίας Λεμεσού. Είναι κτισμένη ψηλότερα από όλες τις άλλες Μονές του Νησιού, σε υψόμετρο 1300 μέτρων, στις ψηλές βουνοκορφές του Τροόδους, γι αυτό και έχει ονομαστεί «Τροοδίτισσα».

 Ιστορία 
 Ίδρυση 
Η Μονή ιδρύθηκε από αρχαιοτάτων χρόνων, αρχικά ως ένα σκητικό σπήλαιο στο οποίο βρέθηκε θαυματουργικά η εικόνα της Παναγίας της Τροοδιτίσσης από ένα βοσκό. Αργότερα, με συμβολή διαφόρων ευσεβών, κτίστηκε η Μονή που ξέρουμε σήμερα.

 Πρώιμη Ιστορία 
Ο Ναός κάηκε από τους Τούρκους το 1585 και ανοικοδομήθηκε από τον τότε Ηγούμενο Παρθένιο. Ξανακάηκε το 1842 από πυρκαγιά που τέθηκε από ξεχασμένο αναμένο κερί στο καθολικό, και ανοικοδομήθηκε από τον τότε Ηγούμενο Μελέτιο. Ο τελευταίος Ναός είναι αυτός που υπάρχει και σήμερα.

Αξίζει να αναφερθεί ότι κατά τα τέλη του 19ου αιώνος, περί το 1888, για σύντομο χρονικό διάστημα εγκαταβίωσε στην Μονή ή πλησίον αυτής και ο αναβιωτής της Παλαιφάτης Μονής του Σταυροβουνίου Οσιότατος Γέρων Διονυσιος (Χρηστίδης) Ιεροδιάκονος  Ὀσιος Διονύσιος ο Σταυροβουνιώτης ο Α’ ο πρώην Καυσοκαλυβίτης  που ήρθε στην Κύπρο από το Άγιο Όρος. 

 Σύγχρονη Ιστορία 
Η Μονή μετατράπηκε από Ι­δι­όρ­ρυ­θμο σε Κοινόβιο από τον Μητροπολίτη Πάφου Λεόντιο, μετέπειτα Αρχιεπίσκοπο Κύπρου, αφότου εγκαταβίωσαν σ' αυτή μοναχοί από την Ιερά Μονή Σταυροβουνίου, με προϊστάμενο τον ο­σι­ώτα­το μοναχό Δαμασκηνό  Οι κατά σάρκα αδελφοί Γέροντες Παΐσιος και Δαμασκηνός οι Σταυροβουνιώτες , όταν είχε κοιμηθεί ο ηγούμενος της Μονής, Γέρων Ιάκωβος κατά το έτος 1939. 

Το 1942, αφότου ο Γέρων Δαμασκηνός απεβίωσε, τον διαδέχθηκε στην Η­γουμε­νεία ο Αρχιμανδρίτης Παγκράτιος, ο οποίος εκλήθη από το Πατριαρχείο Αλεξανδρείας. Η Τροοδίτισσα τότε ως Κοινόβιο, επέστρεψε στον ρυθμό της παλαιάς ομαλής δραστήριας μοναστικής ζωής. Ο Η­γού­με­νος Παγκράτιος απεβίωσε τον Α­πρί­λι­ο του 1968 και τον διαδέχτηκε ο ιερομόναχος της Μονής Α­θα­νάσι­ος. Τον Απρίλιο του 2025 και μετά από 85 χρόνια μοναστικής ζωής και 57 ως ηγούμενος της Μονής Τροοδιτίσσης, ο Αρχιμανδρίτης Αθανάσιος έφυγε από την ζωή σε ηλικία 102 ετών. Νέος ηγούμενος εξελέγη παμψηφεί, στις 29 Απριλίου 2025, ο πρωτοσύγκελλος Δαμασκηνός.

 Τελευταίοι Ηγούμενοι 
Οι Ηγούμενοι των τελευταίων ετών σύμφωνα με την πρόσφατη ιστορία της Μονής φαίνεται να είναι οι ακόλουθοι:

 Γέρων Ιάκωβος († 1939)
 Γέρων Δαμασκηνός († 1942)
 Γέρων Παγκράτιος († 1968)
 Γέρων Αθανάσιος († 2025)
 Γέρων Δαμασκηνός

 Σήμερα 
Σήμερα, η Μονή είναι Ενοριακή διότι ανήκει στην Μητρόπολη Πάφου. Η Μονή συνεχίζει να ακολουθεί το κοινοβιακό σύστημα και οι Μοναχοί της αδελφότητας ζουν την σιωπηρή ήσυχη Μοναστική ζωή υπό την καθοδήγηση του Γέροντός τους. Μέλος της αδελφότητας υπήρξε και ο νυν Επίσκοπος Καρπασίας Χριστοφόρος, ο οποίος είναι ένας από τους δύο βοηθούς του Αρχιεπισκόπου Κύπρου και έχει προσωρινά την έδρα της στην Ιερά Αρχιεπισκοπή Κύπρου.

Σήμερα η αδελφότητα της Μονής απαριθμεί πέραν των 10 μοναχών.

 Παραπομπές 

 Εξωτερικοί σύνδεσμοι 
 Μοναστήρι Τροοδίτισσας
 Ιερά Μονή Τροοδιτίσσης (ανδρική)
 Ιερά Μονή Τροοδιτίσσης
 Ιερές Μονές της Κύπρου

Τροοδίτισσα